cyanic-selkie/wikianc huggingface dataset:
Common Gateway Interface
Ιστορικό
Το 1993 το Αμερικάνικο «Εθνικό Κέντρο Εφαρμογών για Υπερυπολογιστές» (NCSA) συζήτησε τη δυνατότητα δημιουργίας μιας διεπαφής η οποία θα μπορούσε να εκτελεί προγράμματα στον εξυπηρετητή ώστε να δημιουργούνται δυναμικές σελίδες. Οι συζητήσεις διενεργήθηκαν σε μία λίστα ηλεκτρονικού ταχυδρομείου και κατέληξαν στη δημιουργία του RFC 3875.
Πως λειτουργεί
Αν ο εξυπηρετητής έχει ενεργή τη δυνατότητα εκτέλεσης σεναρίων CGI τότε οι σελίδες που βρίσκονται στο φάκελο ο οποίος έχει δηλωθεί ως φάκελος για CGI δεν επιστρέφονται αυτούσιες, αλλά λειτουργούν ως μικρά προγράμματα τα οποία «τρέχουν» στον εξυπηρετητή και το περιεχόμενο της εξόδου τους στέλνεται πίσω στον φυλλομετρητή ιστοσελίδων.
Παράδειγμα
Ο παρακάτω κώδικας CGI σε γλώσσα προγραμματισμού Perl εμφανίζει όλες τις μεταβλητές που έχει ο εξυπηρετητής:
COMSPEC="C:\Windows\system32\cmd.exe" DOCUMENT_ROOT="C:/Program Files (x86)/Apache Software Foundation/Apache2.2/htdocs" GATEWAY_INTERFACE="CGI/1.1" HOME="/home/SYSTEM" HTTP_ACCEPT="text/html,application/xhtml+xml,application/xml;q=0.9,*/*;q=0.8" HTTP_ACCEPT_CHARSET="ISO-8859-1,utf-8;q=0.7,*;q=0.7" HTTP_ACCEPT_ENCODING="gzip, deflate" HTTP_ACCEPT_LANGUAGE="en-us,en;q=0.5" HTTP_CONNECTION="keep-alive" HTTP_HOST="example.com" HTTP_USER_AGENT="Mozilla/5.0 (Windows NT 6.1; WOW64; rv:5.0) Gecko/20100101 Firefox/5.0" PATH="/home/SYSTEM/bin:/bin:/cygdrive/c/progra~2/php:/cygdrive/c/windows/system32:..." PATHEXT=".COM;.EXE;.BAT;.CMD;.VBS;.VBE;.JS;.JSE;.WSF;.WSH;.MSC" PATH_INFO="/foo/bar" PATH_TRANSLATED="C:\Program Files (x86)\Apache Software Foundation\Apache2.2\htdocs\foo\bar" QUERY_STRING="var1=value1&var2=with%20percent%20encoding" REMOTE_ADDR="127.0.0.1" REMOTE_PORT="63555" REQUEST_METHOD="GET" REQUEST_URI="/cgi-bin/printenv.pl/foo/bar?var1=value1&var2=with%20percent%20encoding" SCRIPT_FILENAME="C:/Program Files (x86)/Apache Software Foundation/Apache2.2/cgi-bin/printenv.pl" SCRIPT_NAME="/cgi-bin/printenv.pl" SERVER_ADDR="127.0.0.1" SERVER_ADMIN="(server admin's email address)" SERVER_NAME="127.0.0.1" SERVER_PORT="80" SERVER_PROTOCOL="HTTP/1.1" SERVER_SIGNATURE="" SERVER_SOFTWARE="Apache/2.2.19 (Win32) PHP/5.2.17" SYSTEMROOT="C:\Windows" TERM="cygwin" WINDIR="C:\Windows"
Από τις μεταβλητές περιβάλλοντος, μπορούμε να δούμε ότι ο φυλλομετρητής είναι ο Firefox ο οποίος τρέχει σε λειτουργικό Windows 7 με επεξεργαστή 64bit. Ο εξυπηρετητής είναι ο Apache και το σύστημα προσομοιώνει το λειτουργικό Unix. Το σενάριο CGI ονομάζεται <tt>cgi-bin/printenv.pl</tt>.
Παραπομπές
Κατηγορία:Εξυπηρετητές Κατηγορία:Παγκόσμιος ιστός
Αθηνά Λοϊζίδου
Η Αθηνά Λοϊζίδου (γεννήθηκε στις 26 Μαρτίου 1965) είναι Ελληνοκύπρια τηλεπαρουσιάστρια, συγγραφέας βιβλίων μαγειρικής και συγγραφέας, με ειδίκευση στην κυπριακή και ελληνική κουζίνα.
Η Λοϊζίδου σπούδασε στην Αγγλική Σχολή Λευκωσίας και σπούδασε στο Πανεπιστήμιο του Σάρρεϊ όπου απέκτησε πτυχίο οικονομικών.
Σταδιοδρομία
Έγραψε το πρώτο της βιβλίο το 2007. Έχει αρθρογραφήσει για το φαγητό σε εφημερίδες και περιοδικά. Το 2009 εξέδωσε το βιβλίο Στης Αθηνάς. Επίσης εξέδωσε τα παρακάτω βιβλία:
Παραπομπές
Κατηγορία:Κύπριοι τηλεπαρουσιαστές
Αναγέννηση Νέου Ρυσίου (καλαθοσφαίριση γυναικών)
Ο Αθλητικός Μορφωτικός Σύλλογος Αναγέννηση Νέου Ρυσίου είναι ελληνικό αθλητικό σωματείο με έδρα την περιοχή του Νέου Ρυσίου στη Θεσσαλονίκη. Επίσημο έτος ίδρυσής του είναι το 1980 και οι αθλητές του αγωνίζονται με χρώματα το πράσινο και το λευκό. Το γυναικείο τμήμα καλαθοσφαίρισης διαθέτει τη νομική μορφή ερασιτεχνικού σωματείου. Χρησιμοποιεί ως έδρα το Δημοτικό Κλειστό Γυμναστήριο Νέου Ρυσίου, χωρητικότητας 350 θέσεων. Παράλληλα καλλιεργούνται τμήματα υποδομής για νεαρές αθλήτριες.
Ανοδική πορεία στην Α2 Εθνική (2009-2013)
Το ντεμπούτο της ομάδας στο θεσμό του Κυπέλλου Ελλάδος πραγματοποιήθηκε στις 11 Οκτωβρίου 2009 απέναντι στο Μεγάλο Αλέξανδρο Θεσσαλονίκης, τον οποίο και νίκησε εκτός έδρας με σκορ 52-53. Στη Β' Φάση, ωστόσο, δεν κατάφερε να ξεπεράσει το εμπόδιο των Εσπερίδων Καλλιθέας, από τις οποίες υπέστη συντριπτική εντός έδρας ήττα με σκορ 32-80. Σε ό,τι αφορά το Πρωτάθλημα της περιόδου 2009-10, η Αναγέννηση εντάχθηκε μαζί με 13 ακόμη ομάδες στον Όμιλο Βορρά. Ολοκλήρωσε τις αγωνιστικές της υποχρεώσεις με 17 νίκες και 9 ήττες, μια καλή επίδοση για ομάδα χωρίς παραστάσεις από το επίπεδο αυτό. Στην τελική κατάταξη βρέθηκε στην 6η θέση, παραμένοντας χωρίς προβλήματα στην Κατηγορία. Καθήκοντα πρώτης προπονήτριας διατήρησε τη χρονιά αυτή η Βιβή Διαβολεμένου.
Τον επόμενο Οκτώβριο η ομάδα του Νέου Ρυσίου επέστρεψε στα γήπεδα και πάλι για το Κύπελλο Ελλάδος, χωρίς, ωστόσο, να καταφέρει να νικήσει τον πρώτο της αντίπαλο. Αποκλείστηκε άμεσα από την Α.Ε. Πυλαίας, εκτός έδρας, με σκορ 62-58. Στο Πρωτάθλημα της περιόδου 2010-11, ξανά υπό την εποπτεία της Διαβολεμένου, η ομάδα βελτίωσε την επίδοσή της, ολοκληρώνοντας τις αγωνιστικές της υποχρεώσεις στην 3η θέση της τελικής κατάταξης. Για να το πετύχει συγκέντρωσε 17 νίκες και 5 ήττες (οι ομάδες είχαν μειωθεί σε 12), όσες και ο Παναθλητικός Συκεών, ο οποίος βρέθηκε μία θέση χαμηλότερα. Ακολούθως διεξήχθη στο Βόλο αγώνας κατάταξης μεταξύ της Αναγέννησης και του Άρη Χολαργού, ομάδα που κατετάγη στην 3η θέση του Ομίλου Νότου, προκειμένου να αποσαφηνιστεί σειρά προτεραίτητας για άνοδο στην κορυφαία κατηγορία, σε περίπτωση που προέκυπταν αναπάντεχα κενές θέσεις. Νικητής αναδείχθηκε ο Άρης με σκορ 57-75, αφήνοντας τυπικά την Αναγέννηση στην 6η θέση του συνόλου της Α2 Εθνικής.
Στον πάγκο της Αναγέννησης ήρθε το καλοκαίρι η Ελένη Καφαντάρη, η οποία είχε συνεργαστεί και παλαιότερα με το σύλλογο. Την επόμενη χρονιά η Αναγέννηση πραγματοποίησε την καλύτερη μέχρι τότε πορεία της στο θεσμό του Κυπέλλου. Στην 1η Αγωνιστική της Α' Φάσης επικράτησε εκτός έδρας του Λασσάνη Κοζάνης με σκορ 37-69. Αφού πέρασε τη 2η Αγωνιστική άνευ αγώνος, στην 3η Αγωνιστική νίκησε την Α.Ε. Πυλαίας εντός έδρας με σκορ 68-45. Στη «Φάση των 16» κατάφερε να ξεπεράσει το εμπόδιο του Πανιωνίου με εντός έδρας νίκη, της οποίας το σκορ διαμορφώθηκε στο 48-44. Τελικά στη «Φάση των 8» διασταυρώθηκε με τον Αθηναϊκό, από τον οποίο ηττήθηκε με μεγάλη διαφορά, ενδεικτική της διαφοράς δυναμικότητας των δύο ομάδων, με σκορ 33-82. Σε ό,τι αφορά το Πρωτάθλημα, η χρονιά 2012-13 υπήρξε ιδιόρρυθμη οργανωτικά για την Α2 Εθνική Κατηγορία, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με την Αναγέννηση να αγωνίζεται στον πρώτο από αυτούς. Στο τέλος της Α' Φάσης βρέθηκε αήττητη στην 1η θέση της βαθμολογίας, με 12 νίκες σε ισάριθμους αγώνες. Για τη συνέχεια οι τρεις πρώτοι κάθε υποομίλου σχημάτισαν έναν κοινό των 6 ομάδων. Στο πλαίσιο αυτό το Ρύσιο σημείωσε 8 νίκες και 2 ήττες, κατακτώντας τόσο τον τίτλο του Πρωταθλητή Βορρά, όσο και το εισιτήριο για την ανώτατη κατηγορία.
Διετία στην Α1 Εθνική (2013-2015)
Λίγο πριν ξεκινήσει η περιπέτεια της Α1 Εθνικής, η ομάδα του Νέου Ρυσίου αγωνίστηκε τον επόμενο Οκτώβρη σε ένα παιχνίδι στα πλαίσια της «Φάσης των 16» του Κυπέλλου Ελλάδος. Σε αυτό γνώρισε την εκτός έδρας ήττα από την Ένωση Σουρμένων-Ελληνικού με σκορ 70-47 και αποκλείστηκε από τη συνέχεια της διοργάνωσης.
Λίγες ημέρες μετά, στις 26 Οκτωβρίου 2013, η Αναγέννηση πέτυχε την πρώτη της νίκη στην κατηγορία, επικρατώντας του Άρη Θεσσαλονίκης με 62-56. Στη διάρκεια της Κανονικής Περιόδου του 2013-14 η ομάδα της Καφαντάρη συγκέντρωσε 8 νίκες και 10 ήττες, με αποτέλεσμα να βρεθεί στην 6η θέση της βαθμολογικής κατάταξης (σε σύνολο 10 ομάδων). Ισοβάθμισε με τον Αθηναϊκό, που τοποθετήθηκε μία θέση υψηλότερα βάσει των μεταξύ τους αποτελεσμάτων. Παραγωγικότερη σκόρερ της ομάδας αναδείχθηκε η Ελληνίδα Ναυσικά Σταυρίδου (270 πόντοι σε 17 αγώνες, 15,88 κατά μ.ό.), ενώ ακολούθησαν οι Φαίδρα Σκιαδοπούλου (193 πόντοι σε 17 αγώνες, 11,35 κατά μ.ό.), Μαρία Αυτζή (140 πόντοι σε 16 αγώνες, 8,75 κατά μ.ό.) και η Σέρβα Ντραγκάνα Γκόμπελιτς (105 πόντοι σε 7 αγώνες, 15,00 κατά μ.ό.). Η Σταυρίδου είχε, επίσης, την τρίτη καλύτερη επίδοση στο σύνολο των αθλητριών του Πρωταθλήματος σε ό,τι αφορά τα κερδισμένα φάουλ.
Η Αναγέννηση κλήθηκε στη φάση των Play-Offs να αντιμετωπίσει τον 3ο στην κατάταξη Παναθηναϊκό. Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου. Οι δύο ομάδες είχαν από μία νίκη και μία ήττα (79-65 στην Αθήνα, 20-0 στο Νέο Ρύσιο) το δε αποτέλεσμα υπέρ της Αναγέννησης οφειλόταν σε μηδενισμό της αθηναϊκής ομάδας, εφόσον αυτή απέτυχε να προσκομίσει τα δελτία των αθλητριών της στον αγώνα. Ο Παναθηναϊκός ήταν τελικά αυτός που πρώτος πέτυχε δύο διαδοχικές νίκες (87-43 στην Αθήνα, 74-77 στο Νέο Ρύσιο),   με αποτέλεσμα να απομείνει στην Αναγέννηση σειρά αγώνων κατάταξης για τις θέσεις 5 έως 8 απέναντι στον Άρη Θεσσαλονίκης. Οι δύο ομάδες έφερναν από μία νίκη από την κανονική περίοδο (62-56 το Ρύσιο, 57-56 ο Άρης), με την Αναγέννηση να ολοκληρώνει επιτυχημένα την προσπάθειά της για τη χρονιά με δύο διαδοχικές νίκες (82-45 εντός, 50-67 εκτός). Με τον τρόπο αυτό μπήκε στην κορυφαία εξάδα και τελικά βρέθηκε στην 6η θέση κάτω από τον Ιπποκράτη Κω, ο οποίος είχε τερματίσει υψηλότερα στην κανονική περίοδο.
Την επόμενη αγωνιστική περίοδο, 2014-15, η Αναγέννηση διακρίθηκε τόσο στο Πρωτάθλημα όσο και στο Κύπελλο Ελλάδος, πετυχαίνοντας τις σημαντικότερες επιτυχίες της μέχρι τότε ιστορίας του. Στην Κανονική Περίοδο ο απολογισμός της ήταν εκ νέου 8 νίκες και 10 ήττες. Εντούτοις αυτή τη φορά κατετάγη στην 4η θέση της βαθμολογικής κατάταξης, χωρίς να παρατηρηθεί ισοβαθμία. Τους περισσότερους πόντους σημείωσε για λογαριασμό της ομάδας η Αμερικανίδα Έζια Λόγκαν (262 πόντοι σε 18 αγώνες, 14,56 κατά μ.ό.), ενώ ακολούθησαν οι Ελληνίδες Ναυσικά Σταυρίδου (214 πόντοι σε 17 αγώνες, 12,59 κατά μ.ό.), Φαίδρα Σκιαδοπούλου (208 πόντοι σε 18 αγώνες, 11,56 κατά μ.ό.) και Ρούλα Μούλη (203 πόντοι σε 18 αγώνες, 11,28 κατά μ.ό.). Στους στατιστικούς πίνακες των ατομικών επιτευγμάτων στο σύνολο των ομάδων, η Μούλη βρέθηκε στην 3η θέση σε ό,τι αφορά τα Κλεψίματα (43 σε 18 αγώνες, 2,39 κατά μ.ό.), ενώ η Σκιαδοπούλου πρώτευσε στα Κοψίματα (23 σε 18 αγώνες, 1,28 κατά μ.ό.).
Στα πλαίσια της διαδικασίας των Play-Offs η Αναγέννηση διασταυρώθηκε με τον Ιπποκράτη Κω, απέναντι στον οποίο είχε το πλεονέκτημα της έδρας, αλλά και της μεταφοράς δύο νικηφόρων αποτελεσμάτων από την Κανονική Περίοδο (85-67 στην Κω, 68-51 στο Νέο Ρύσιο). Για την ολοκλήρωση της σειράς χρειάστηκε ένα ακόμη παιχνίδι, στο οποίο η Αναγέννηση επικράτησε με σκορ 85-52. Στη σειρά των Ημιτελικών αντίπαλος της Αναγέννησης ήταν η Ένωση Σουρμένων-Ελληνικού. Εκεί ίσχυε η αντίστροφη κατάσταση, καθώς η ομάδα της Αττικής ήταν εκείνη με τις δύο νίκες στην Κανονική Περίοδο (62-67 και 80-56). Η Αναγέννηση γνώρισε άμεσα την τρίτη ήττα με σκορ 89-65 και κατ' αυτό τον τρόπο περιορίστηκε στη σειρά των Μικρών Τελικών. Επόμενος και τελευταίος αντίπαλος της ομάδας ήταν ο 3ος στην Κανονική Περίοδο Πρωτέας Βούλας, ο οποίος μετέφερε δύο νίκες (67-59 στην Αττική, 44-62 στο Νέο Ρύσιο). Ο Πρωτέας έκανε αμέσως το 3-0 νικώντας με σκορ 85-65, με αποτέλεσμα η Αναγέννηση να κλείσει τη χρονιά οριστικά στην 4η θέση.
Η πορεία της Αναγέννησης στο Κύπελλο Ελλάδος ξεκίνησε από τη «Φάση των 16» όπο και κατάφερε να κάμψει εντός έδρας την αντίσταση του Αθηναϊκού με σκορ 71-65. Στη «Φάση των 8» σημείωσε δεύτερη νίκη, αυτή τη φορά εκτός έδρας απέναντι στον Άρη Πετρούπολης με σκορ 51-64. Στις 13 και 15 Μαρτίου 2015 το Νέο Ρύσιο έλαβε μέρος στο Final-4 της διοργάνωσης που διεξήχθη στη Γλυφάδα. Στον Ημιτελικό νίκησε την οικοδέσποινα Τερψιθέα Γλυφάδας με σκορ 61-56, ωστόσο δεν κατάφερε να αποσπάσει το τρόπαιο καθώς ηττήθηκε με σκορ 46-42 από την νταμπλούχο Ένωση Σουρμένων-Ελληνικού.
Επιστροφή στην Α2 Εθνική (2015-σήμερα)
350px|μικρογραφία|δεξιά|Η Αναγέννηση Νέου Ρυσίου (πράσινα) με αντίπαλο τον [[Ηρακλής Θεσσαλονίκης (καλαθοσφαίριση γυναικών)|Ηρακλή Θεσσαλονίκης (λευκά) στα πλαίσια του Πρωταθλήματος Α2 Εθνικής (Νοέμβριος 2016).]]Τον Ιούνιο του 2015 ανακοινώθηκε η λύση της συνεργασίας της ομάδας με την Ελένη Καφαντάρη μετά από τρία χρόνια. Στα τέλη του μήνα η διοίκηση έκανε γνωστή την πρόθεσή της να αποχωρήσει από την Α1 Εθνική λόγω αδυναμίας να ανταπεξέλεθει οικονομικά στο επίπεδο αυτό. Παράλληλα ανακοινώθηκε και η πρόσληψη του προπονητή Γιάννη Κούκου με άμεση συνεργάτιδα την Τασούλα Μύρβαλη. Στις αρχές Δεκεμβρίου η Μύρβαλη διαδέχθηκε τον Κούκο ως πρώτη προπονήτρια.
Η ομάδα την περίοδο 2015-16 εντάχθηκε όπως και στο παρελθόν στο δυναμικό του Ομίλου Βορρά της Α2 Εθνικής, τον οποίο συνέθεσαν 12 σύλλογοι. Ολοκλήρωσε τις αγωνιστικές της υποχρεώσεις με 7 νίκες, 14 ήττες και 1 μηδενισμό, εικόνα που παρουσίαζε αυτούσια και η Α.Ε. Πυλαίας. Στην τελική κατάταξη η Αναγέννηση βρέθηκε πολύ χαμηλά, στη 10η θέση, ωστόσο απέφυγε τον υποβιβασμό στο τοπικό Πρωτάθλημα Θεσσαλονίκης. Σημειώνεται ότι ο μηδενισμός αφορούσε την απουσία ιατρού από το γήπεδο του Νέου Ρυσίου στην 3η Αγωνιστική. Για το θεσμό του Κυπέλλου η Αναγέννηση αγωνίστηκε σε ένα μόνο παιχνίδι της Α' Φάσης, στο οποίο ηττήθηκε με σκορ 66-52 από την ομάδα του Ηρακλή.
Το επόμενο φθινόπωρο οι αγωνιστικές υποχρεώσεις του συλλόγου ξεκίνησαν από το Κύπελλο Ελλάδος. Ηττήθηκε στην πρεμιέρα της Α' Φάσης εκτός έδρας από την Ολύμπια Λάρισας με τελικό σκορ 50-45, με συνέπεια να αποκλειστεί από τη συνέχεια. Σε ό,τι αφορά το Πρωτάθλημα του Ομίλου Βορρά της Α2 Εθνικής, το Νέο Ρύσιο ολοκλήρωσε τις αγωνιστικές του υποχρεώσεις στην 8η θέση του τελικού βαθμολογικού πίνακα, σε σύνολο 12 σωματείων. Η συγκομιδή του ήταν 9 νίκες σε 22 αγώνες, ενώ παρατηρήθηκε και ισοβαθμία με τον 7ο στην κατάταξη Πιερικό Αρχέλαο. Καθήκοντα πρώτης προπονήτριας διατήρησε για μία ακόμη χρονιά η Μύρβαλη.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2017-18, ο Α.Μ.Σ. Αναγέννηση Νέου Ρυσίου λαμβάνει μέρος στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης και ειδικότερα στον Όμιλο Βορρά.
Στα πλαίσια του θεσμού του Κυπέλλου Ελλάδος η Αναγέννηση αποκλείστηκε στην πρεμιέρα της Α' Φάσης. Εκεί ηττήθηκε εκτός έδρας από τον Ηρακλή Θεσσαλονίκης με σκορ 68-62.
Έδρα της Αναγέννησης είναι το Δημοτικό Κλειστό Γυμναστήριο Νέου Ρυσίου, χωρητικότητας 350 θέσεων. Πρόεδρος του διοικητικού συμβουλίου και γενικός αρχηγός είναι ο Δημήτρης Ασημόπουλος και team manager ο Χρήστος Σαλαμάνης. Καθήκοντα πρώτης προπονήτριας διατηρεί η μέχρι πρόσφατα αθλήτρια του συλλόγου, Τασούλα Μύρβαλη, με άμεση συνεργάτιδα την Κάλι Αποστολίδου. Το ρόστερ της Αναγέννησης Νέου Ρυσίου συνθέτουν για την περίοδο 2017-18 οι παρακάτω αθλήτριες:
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Ιδρύσεις ομάδων καλαθοσφαίρισης το 2000
Πέμπροουκ
Το Πέμπρουκ είναι πόλη στη βόρεια Μάλτα. Θεωρείται η νεότερη, από πλευράς ιδρύσεως, πόλη της χώρας. Το Μάρτιο του 2014, ο πληθυσμός της ανερχόταν στους 3.645 κατοίκους.
Εξωτερικοί σύνδεσμοι
Κατηγορία:Πόλεις της Μάλτας
Γιόχαν Σνάιντερ
Ο Γιόχαν Σνάιντερ (Johann Schneider, Ομπερλάουτερ, βάπτ. 17 Ιουλίου 1702 - Λειψία, 5 Ιανουαρίου 1788) ήταν Γερμανός οργανίστας και συνθέτης. Πρώτος του δάσκαλος του ήταν ο Κάντορας Νικολάους Μύλλερ στο Ομπερλάουτερ και κατόπιν ο Γιόχαν Χάινριχ Ράινμαν στο Ζάαλφελντ. Αναφέρεται επίσης ως μαθητής του Γιόχαν Σεμπάστιαν Μπαχ, την περίοδο που ήταν Καπελμάιστερ στο Καίτεν. Δάσκαλοί του στο βιολί ήταν ο Γιόχαν Γκότλιμπ Γκράουν στο Μέρζεμπουργκ και ο Γιόχαν Γκραφ στο Ρούντολσταντ. Το 1721 ανέλαβε τη θέση του οργανίστα και πρώτου βιολιστή στην Αυλή του Ζάαλφελντ και πέντε χρόνια αργότερα έγινε βιολιστής στο δουκάτο της Βαϊμάρης. Το 1729 επιλέχθηκε για τη θέση του οργανίστα στην εκκλησία του Αγίου Νικολάου στη Λειψία, την οποία διατήρησε μέχρι το 1787. Μεταξύ των κριτών ήταν και ο Μπαχ, ενώ για την ίδια θέση διαγωνίστηκαν δύο ακόμα μαθητές του, ο Γ. Κ. Φόγκλερ και ο Γιόχαν Άντολφ Σάιμπε.
Κατά τον Λόρεντς Κρίστοφ Μίτσλερ, ο Σνάιντερ ήταν εξαιρετικός εκτελεστής στο εκκλησιαστικό όργανο και μετά τον Μπαχ ο καλύτερος στη Λειψία. Οι συνθέσεις του για το εκκλησιαστικό όργανο διακρίνονται για την τεχνική δυσκολία τους και σε μεγάλο βαθμό αποτελούν τυπικά δείγματα της ύστερης μπαρόκ μουσικής, με εξαίρεση το Πρελούδιο σε Σολ Μείζονα, που ακολουθεί τα πρότυπα του στυλ γκαλάν.
Καρδιακή αυτορρύθμιση
Αυτορύθμιση της καρδιάς ονομάζουμε την λειτουργία της καρδιάς όταν γεγονότα στον οργανισμό αλλάζουν.Στην περίπτωση που τα κύτταρα έχουν αυξημένη δραστηριότητα,  η καρδιά χρειάζεται να αντλήσει περισσότερο αίμα για να μπορέσει ο οργανισμός να λειτουργήσει φυσιολογικά.
Έτσι, η καρδιά αυξάνει το ρυθμό λειτουργία της, δηλαδή τον παλμό. Αυτή η λειτουργία ονομάζεται Ενδογενής αυτορύθμιση.
Κατηγορία:Καρδιά
Πανωφόρι
μικρογραφία|Γκαρνταρόμπα, τεχνική παστέλ του Castern Eggers Με τον όρο πανωφόρι εννοείται ένα ένδυμα είτε ανδρικό είτε γυναικείο, που φοριέται πάνω από τον κορμό και σε ορισμένες περιπτώσεις, φτάνει μέχρι τα γόνατα. Ο σκοπός του πανωφοριού είναι να προστατέψει το ανθρώπινο σώμα από το κρύο ή από τα καιρικά φαινόμενα, να εμφανιστεί κάποιος δημοσίως με κομψότητα και ως ένα συμβολικό ένδυμα για ιερείς και μοναχούς. Στο παρελθόν ως πανωφόρι εννοούνταν αποκλειστικά το επίσημο αντρικό ένδυμα, παρόμοιο με έναν χιτώνα, αλλά κουμπωμένο μπροστά, και με διπλό ανεστραμμένο πέτο.
Ρυθμιστική Αρχή Αποβλήτων, Ενέργειας και Υδάτων
Η  Ρυθμιστική Αρχή Αποβλήτων, Ενέργειας και Υδάτων  (ΡΑΑΕΥ) (πρώην Ρυθμιστική Αρχή Ενέργειας) είναι ανεξάρτητη διοικητική αρχή στην Ελλάδα. Συστάθηκε αρχικά με τον νόμο 2773 του 1999 για να εφαρμόσει τις διατάξεις της ευρωπαϊκής Οδηγίας 96/92/ΕΚ για την απελευθέρωση της αγοράς ηλεκτρικής ενέργειας. Με τον νόμο 3851 του 2010 επήλθαν ριζικές αλλαγές στη λειτουργία της αρχής και στον τρόπο αδειοδότησης λειτουργίας σταθμών ΑΠΕ.
Η ΡΑΑΕΥ είναι μέλος του Συμβουλίου Ευρωπαϊκών Ρυθμιστικών Αρχών Ενέργειας.
Παραπομπές
Κατηγορία:Ενέργεια στην Ελλάδα
Καφέ Σόνια
Το Καφέ Σόνια ήταν ελληνικό ιστορικό κατάστημα εστίασης (καφετέρια) στην περιοχή του Αμπελοκήπων της Αθήνας, επί της Λεωφόρου Αλεξάνδρας. Επί σειρά ετών αποτελούσε σημείο αναφοράς για γνωστές προσωπικότητες της πνευματικής, καλλιτεχνικής και πολιτικής ζωής της πρωτεύουσας, αλλά και τόπος συνάντησης απλών ανθρώπων. Η αρχική χρήση του καταστήματος (ιδιοκτησίας Πάμπουρα) ήταν αυτή του παραδοσιακού καφενείου, ενώ η ίδρυσή του τοποθετείται στη δεκαετία του ’30. Μάλιστα το κατάστημα, λόγω της δημοφιλίας που χαίρει, έχει δωρίσει το όνομά του στη στάση λεωφορείων που βρίσκεται στο ίδιο σημείο.
Παραπομπές
Κατηγορία:Χώροι εστίασης στην Αθήνα Κατηγορία:Καφέ
Ευεργετινός
μικρογραφία|278x278εσ|Εξώφυλλο του Ευεργετινού, έκδοση του 1783. Ο Ευεργετινός είναι μια μεγάλη συλλογή έργων μοναχών, θεολόγων και ασκητικών συγγραφέων. Ο πλήρης τίτλος του είναι «Συναγωγή των θεοφθόγγων ρημάτων και διδασκαλιών των Αγίων και Θεοφόρων Πατέρων από πάσης γραφής θεοπνεύστου συναθροισθεΐσα». Στη συλλογή περιλαμβάνονται γνωστά έργα του άγιου Ιωάννη Κασσιανού και του Παλλάδιου Γαλατίας, όπως επίσης ανώνυμες συλλογές αποφθεγμάτων, αλλά και υλικό από αγιογραφίες, μηνολόγια, και άλλες, απροσδιόριστες και πλέον χαμένες συλλογές. Η συλλογή αυτή πρωτοσυντάχθηκε τον 11ο αιώνα από τον ιερομόναχο Παύλο Ευεργετινό, κτήτορα της Ιεράς Μονής της Υπεραγίας Θεοτόκου της Ευεργέτιδος πλησίον της Κωνσταντινούπολης. Τον 18ο αιώνα, ο Μακάριος Νοταράς και ο Νικόδημος ο Αγιορείτης ήταν υπεύθυνοι για τη σύνταξη ενός χειρογράφου προς δημοσίευση βασισμένου σε έναν αριθμό χειρογράφων που ήταν διάσπαρτα στις βιβλιοθήκες του Αγίου Όρους. Η πρώτη έντυπη έκδοση δημοσιεύθηκε το 1783 και από τότε έχουν υπάρξει πολλές άλλες εκδόσεις.
Το έργο αυτό απέκτησε μεγάλη επιρροή ανάμεσα στους πιστούς, τόσο ανάμεσα στους μοναχούς όσο και στους λαϊκούς. Το έργο διαιρείται σε 4 τόμους, οι οποίοι περιλαμβάνουν 200 «υποθέσεις». Η κάθε «υπόθεση» διαπραγματεύεται την καταπολέμηση ενός πάθος και την απόκτηση της αντίστοιχης αρετής.
Παραπομπές
Κατηγορία:Χριστιανικά κείμενα
Τερματικός σταθμός υγροποιημένου φυσικού αερίου Ρεβυθούσας
Ο Τερματικός σταθμός υγροποιημένου φυσικού αερίου Ρεβυθούσας είναι ο μοναδικός τερματικός σταθμός υγροποιημένου φυσικού αερίου στην Ελλάδα. Βρίσκεται στο νησάκι Ρεβυθούσα, στον Κόλπο των Μεγάρων, δυτικά της Αθήνας. Ολοκληρώθηκε το 1999 και χρήστης της εγκατάστασης είναι η ΔΕΣΦΑ Α.Ε., η οποία ανήκει εξολοκλήρου στην ΔΕΠΑ. Το φυσικό αέριο παρέχεται με σύμβαση από την αλγερινή Sonatrach, η οποία παραδίδει 0.51 με 0.68 δισ. κυβικά μέτρα ετησίως μέχρι το 2021. Υπάρχει συμβόλαιο για την προμήθεια φυσικού αερίου από την ιταλική Eni, αν και δεν χρησιμοποιείται επί του παρόντος.
Ικανότητα
Το 2007 ολοκληρώθηκαν έργα αναβάθμισης του τερματικού σταθμού, αυξάνοντας την ικανότητά του σε 185 Bcf/y (5.2-5.3 δισεκατομμύρια κυβικά μέτρα ετησίως). Το υγροποιημένο φυσικό αέριο είναι αποθηκευμένα σε δύο δεξαμενές, συνολικής χωρητικότητας 130.000 κυβικών μέτρων. Έχει προγραμματιστεί η κατασκευή τρίτης δεξαμενής αποθήκευσης και εργοστασίου ηλεκτρικής ενέργειας.
Παραπομπές
Κατηγορία:Ενέργεια στην Ελλάδα Κατηγορία:Υγροποιημένο φυσικό αέριο
Μπάμπης Παπαδημητρίου
Ο Μπάμπης Παπαδημητρίου του Αθανασίου, γεννήθηκε στην Αθήνα το 1954, είναι Έλληνας δημοσιογράφος, συγγραφέας και βουλευτής της Βουλής των Ελλήνων, με το κόμμα της Νέας Δημοκρατίας.
Βιογραφικά στοιχεία
Απόφοιτος οικονομικών επιστήμων από το Πανεπιστήμιο Paris Nanterre στο Παρίσι. Κάτοχος, μεταπτυχιακού τίτλου από το ίδιο Πανεπιστήμιο, στην ειδικότητα «χρήμα και χρηματοοικονομική» και δεύτερου μεταπτυχιακό τίτλου στην οικονομική ιστορία.
Ξεκίνησε την δημοσιογραφική του σταδιοδρομία το 1983. Δημοσιογραφούσε στο ένθετο του οικονομικού φύλλου της εφημερίδας «Η Καθημερινή» την δεκαετία του 1980, την περίοδο μετά την εξαγορά της, από τον Αριστείδη Αλαφούζο. Αργότερα, μετακινήθηκε στην εφημερίδα «Το Βήμα». Το 1998, επέστρεψε στην «Καθημερινή» ενώ το 2002, υπήρξε ραδιοφωνικός παραγωγός και σχολιαστής στο ραδιόφωνο του «ΣΚΑΪ». Από το 2016 διευθύνει σειρά βιβλίων για λογαριασμό εκδοτικού οίκου. Συμμετείχε ως σχολιαστής, στο κεντρικό δελτίο ειδήσεων του τηλεοπτικού σταθμού «ΣΚΑΪ».
Στις βουλευτικές εκλογές του 2019 εκλέχθηκε βουλευτής με τη Νέα Δημοκρατία, στην περιφέρεια Β3' Νότιου Τομέα Αθηνών, με 24.559 σταυρούς.
Συγγραφικό έργο
Εκτός από την αρθρογραφία του ως δημοσιογράφος σε καθημερινές εφημερίδες, είναι επίσης, συγγραφέας, επιμελητής και μεταφραστής βιβλίων μεταξύ των οποίων:
Παραπομπές
Κατηγορία:Έλληνες δημοσιογράφοι Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Β3' Νότιου Τομέα Αθηνών
Χακίμ Ζιγές
Ο Χακίμ Ζιγές (Hakim Ziyech, 19 Μαρτίου 1993) είναι Μαροκινός ποδοσφαιριστής ο οποίος αγωνίζεται ως επιθετικός μέσος για την Αλ Νασρ Ριάντ και την εθνική ομάδα του Μαρόκου. Είναι γνωστός για το τελείωμά του, τη ντρίπλα, τις σέντρες, την τεχνική και τα στημένα.
Ο Ζιγές γεννήθηκε στην Ντρόντεν της Ολλανδίας και ξεκίνησε την επαγγελματική του καριέρα από τη Χερενφέιν το 2012 πρωτού αποκτηθεί από την Τβέντε δύο χρόνια αργότερα. Η σαιζόν 2015-16 ήταν η πιο παραγωγική, με 17 γκολ και 10 ασσίστ στο πρωτάθλημα. Το 2016 ο Ζιγές αποκτήθηκε από τον Άγιαξ με πενταετές συμβόλαιο για έντεκα εκατομμύρια ευρώ. Το 2019 συμπεριλήφθηκε στους 20 καλύτερους παίκτες του Τσάμπιονς Λιγκ εκείνης της σαιζόν. Τον Φεβρουάριο του 2020 αποκτήθηκε από τη Τσέλσι για τη σεζόν 2020-21 έναντι 40 εκατομμυρίων ευρώ συν τα μπόνους. Το καλοκαίρι του 2023 αποκτήθηκε από την Αλ Νασρ Ριάντ για τη σεζόν 2023-24. Ο Ζιγές ήταν επιλέξιμος να αγωνιστεί τόσο με την Ολλανδία όσο και το Μαρόκο, όμως το 2015 επιβεβαίωσε ότι επέλεξε να αγωνιστεί με το Μαρόκο σε επίπεδο εθνικών. Ήταν μέλος της αποστολής του Μαρόκου για το Μουντιάλ 2018.
Παραπομπές
Κατηγορία:Μαροκινοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Μαρόκου Κατηγορία:Ποδοσφαιριστές ΣΚ Χέρενφεν Κατηγορία:Ποδοσφαιριστές ΦΚ Τβέντε Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Μαροκινοί ποδοσφαιριστές στο εξωτερικό Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Παγκοσμίου Κυπέλλου 2022
Γκαμπριέλ Ζεσούς
Ο Γκαμπριέλ Φερνάντο ντε Ζεσούς (πορτογαλικά: Gabriel Fernando de Jesus, γενν. στις 3 Απριλίου 1997), γνωστός ως Γκαμπριέλ Ζεσούς, είναι Βραζιλιάνος επαγγελματίας ποδοσφαιρστής, ο οποίος αγωνίζεται ως επιθετικός για την Άρσεναλ και την Εθνική Βραζιλίας.
Παλμέιρας
Ο Ζεσούς ξεκίνησε την επαγγελματική σταδιοδρομία του με την Παλμέιρας και το 2015 ψηφίστηκε ως καλύτερος νεοεισερχόμενος στο πρωτάθλημα Βραζιλίας, σε μία χρονιά που βοήθησε την ομάδα του να κατακτήσει το Κόπα ντο Μπραζίλ. Τον επόμενο χρόνο ψηφίστηκε παίκτης της χρονιάς για την Παλμέιρας, η οποία κατέκτησε το πρωτάθλημα για πρώτη φορά μετά από 22 χρόνια.
Μάντσεστερ Σίτι
Τον Ιανουάριο του 2017 αποκτήθηκε από την Μάντσεστερ Σίτι για 32 εκατομμύρια ευρώ και κέρδισε την Πρέμιερ Λιγκ το 2018, 2019, 2021 και 2022 το Λιγκ Καπ Αγγλίας το 2018, 2019 και 2020 και το Κύπελλο Αγγλίας το 2019. Σε 236 εμφανίσεις σκόραρε 95 φορές.
Άρσεναλ
Τον Ιούλιο του 2022 αποκτήθηκε από την Άρσεναλ για 45 εκατομμύρια λίρες.
Εθνική ομάδα
Αφότου είχε 21 συμμετοχές και εφτά γκολ με τις νεανικές εθνικές ομάδες, φτάνοντας στον τελικό του παγκοσμίου κυπέλλου Κ-20 και κατακτώντας το χρυσό ολυμπιακό μετάλλιο στους Ολυμπιακούς αγώνες του 2016, πραγματοποίησε το ντεμπούτο του με την Εθνική αντρών το Σεπτέμβριο του 2016. Ήταν μέλος της εθνικής ομάδας που αγωνίστηκε στο Παγκόσμιο Κύπελλο του 2018 και στο Κόπα Αμέρικα 2019, το οποίο και κατέκτησε. Σε 39 εμφανίσεις με το εθνόσημο έχει σκοράρει 18 φορές.
Παραπομπές
Κατηγορία:Βραζιλιάνοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κ20 Κατηγορία:Ποδοσφαιριστές ολυμπιακής ομάδας Βραζιλίας Κατηγορία:Ποδοσφαιριστές Εθνικής Βραζιλίας Κατηγορία:Βραζιλιάνοι Ολυμπιονίκες Κατηγορία:Ποδοσφαιριστές στους Θερινούς Ολυμπιακούς Αγώνες 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Κόπα Αμέρικα 2019 Κατηγορία:Παίκτες νικητές Κόπα Αμέρικα Κατηγορία:Ποδοσφαιριστές Σοσιεντάντε Εσπορτίβα Παλμέιρας Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Άρσεναλ Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Βραζιλιάνοι ποδοσφαιριστές στο εξωτερικό Κατηγορία:Ποδοσφαιριστές Κόπα Αμέρικα 2021 Κατηγορία:Ποδοσφαιριστές Παγκοσμίου Κυπέλλου 2022
Εκκρεμές του Νεύτωνα
Το Εκκρεμές του Νεύτωνα, που πήρε το όνομά του από τον Ισαάκ Νεύτων, είναι μια συσκευή που καταδεικνύει τη διατήρηση της ορμής και της ενέργειας με τη χρήση μιας σειράς σφαιρών που ταλαντεύονται. Όταν μια σφαίρα στο τέλος σηκώνεται και απελευθερώνεται, χτυπάει τις στατικές σφαίρες. Η δύναμη μεταδίδεται μέσω των στατικών σφαιρών και ωθεί την τελευταία σφαίρα προς τα πάνω. Η συσκευή είναι επίσης γνωστή ως οι σφαίρες του Νεύτωνα, οι μπάλες του Νεύτωνα, το λίκνο του Νεύτωνα ή η κούνια του Νεύτωνα.
Παραπομπές
Κατηγορία:Εκπαιδευτικά παιχνίδια Κατηγορία:Ισαάκ Νεύτων
Πρεβάλιε ποντ Κρίμομ
Το Πρεβάλιε ποντ Κρίμομ (Prewole ) είναι οικισμός στο Δήμο Μπρεζόβιτσα της κεντρικής Σλοβενίας. Ο δήμος αποτελεί μέρος της παραδοσιακής περιφέρειας της Εσωτερικής Καρνιόλα. Επίσης, αποτελεί μέρος της Στατιστικής Περιφέρειας της Κεντρικής Σλοβενίας.
Όνομα
Ο οικισμός μετονομάστηκε σε Πρεβάλιε ποντ Κρίμομ το 1953. Μέχρι τότε, το χωριό ονομαζόταν ως Πρεβάλιε.
Εκκλησία
αριστερά|μικρογραφία|Η εκκλησία του Πρεβάλιε ποντ Κρίμομ Η τοπική εκκλησία, χτισμένη σε ένα μικρό λόφο που ονομάζεται Ζαλόστνα γκόρα (Όρος της Θλίψης, στα Trauerberg), βόρεια του οικισμού, χτίστηκε το 1727 από τους Καρθουσιανούς από την Μπίστρα. Ανήκει στην Ενορία του Πρεσένιε.
Παραπομπές
Κατηγορία:Πόλεις της Σλοβενίας
Γαβριήλ Αβραμίδης
Ο Γαβριήλ Αβραμίδης (γεν. Θεσσαλονίκη, 1959) είναι Έλληνας φιλόλογος και δημοσιογράφος. Διετέλεσε βουλευτής Α΄ Θεσσαλονίκης με τους Ανεξάρτητους Έλληνες, ενώ σήμερα είναι περιφερειακός σύμβουλος Κεντρικής Μακεδονίας.
Προσωπική ζωή και σπουδές
Ο Γαβριήλ Αβραμίδης γεννήθηκε στη Θεσσαλονίκη το 1959 και κατάγεται από ποντιακή οικογένεια. Σπούδασε στο Αριστοτέλειο Πανεπιστήμιο Θεσσαλονίκης Ελληνική Φιλολογία και Γλωσσολογία, ενώ έλαβε και μαθήματα δημοσιογραφίας.
Είναι παντρεμένος με την Ίνγκα Αβραμίδου καθηγήτρια αγγλικής φιλολογίας και έχει μια κόρη.
Εκτός από ελληνικά, ομιλεί και ρωσικά.
Πολιτική σταδιοδρομία
Ο Γαβριήλ Αβραμίδης ασχολήθηκε με την πολιτική όταν συμμετείχε ως υποψήφιος βουλευτής με το ΔΗ.Κ.ΚΙ. στις εκλογές του 1996. Αργότερα προσχώρησε στο ΠΑ.ΣΟ.Κ. και συμμετείχε στις νομαρχιακές εκλογές του 1998, όπου εκλέχτηκε νομαρχιακός σύμβουλος Θεσσαλονίκης. Από τη θέση αυτή διετέλεσε πρόεδρος της επιτροπής του Νομαρχιακού Συμβουλίου για θέματα Απόδημου Ελληνισμού και Παλιννοστούντων, μέλος της Κοινής Επιτροπής του Κέντρου Μελέτης και Ανάπτυξης του Ελληνικού Πολιτισμού της Μαύρης Θάλασσας και πρόεδρος της Επιτροπής Λαϊκών Αγορών.
Στις περιφερειακές εκλογές του 2010 συμμετείχε στο συνδυασμό του Παναγιώτη Ψωμιάδη, υποψηφίου Περιφερειάρχη Κεντρικής Μακεδονίας με τη Νέα Δημοκρατία. Εκλέχτηκε περιφερειακός σύμβουλος Κεντρικής Μακεδονίας και διετέλεσε μέλος της Μητροπολιτικής Επιτροπής Θεσσαλονίκης.
Το 2012 προσχώρησε στο Πανελλήνιο Άρμα Πολιτών του Γιάννη Δημαρά και ανέλαβε υπεύθυνος του τομέα εξωτερικής πολιτικής του κόμματος.
Εκλέχτηκε πρώτος βουλευτής με τους Ανεξάρτητοι Έλληνες στην Α΄ περιφέρειας Θεσσαλονίκης στις 6 Μαΐου του 2012 και επανεξελέγη στις 17 Ιουνίου του 2012. Ως βουλευτής, διετέλεσε μέλος της Διαρκούς Επιτροπής Εθνικής Άμυνας και Εξωτερικών Υποθέσεων και της Επιτροπής Βιβλιοθήκης της Βουλής.
Άλλες δραστηριότητες
Από το 1990 είναι παρουσιαστής ποντιακών εκπομπών στο Ράδιο Εγνατία και στο Δημοτικό Ραδιόφωνο Καλαμαριάς. Υπήρξε βασικός συνεργάτης της Εγκυκλοπαίδειας Ποντιακού Ελληνισμού. Από το 1995 είναι δημοσιογράφος στο Ράδιο Ακρίτες και πολιτικός συντάκτης στη ΒΕΡΓΙΝΑ Τηλεόραση, την EURO TV και ΘΕΣΣΑΛΟΝΙΚΗ Τηλεόραση. Εργάστηκε από το 2001 έως το 2004 στο Κρατικό Ραδιόφωνο στα βραχέα, όπου παρουσίαζε εβδομαδιαία εκπομπή για τους απόδημους Έλληνες και εξέδωσε την εφημερίδα «ΠΟΝΤΙΑΚΑ ΝΕΑ».
Είναι μέλος του Δ.Σ. της Ένωσης Δημοσιογράφων Περιοδικού και Ηλεκτρονικού Τύπου Μακεδονίας Θράκης (Ε.ΔΗ.ΠΗ.Τ.).
Έχει ανακηρυχθεί για την κοινωνική προσφορά του επίτιμο μέλος πολλών συλλόγων. Είναι μέλος του Δ.Σ. της Παμποντιακής Ομοσπονδίας Ελλάδος, της Διεθνούς Συνομοσπονδίας Ποντίων Ελλήνων και της Ευξείνου Λέσχης Θεσσαλονίκης. Υποστηρικτής της δράσης του Συνδέσμου Προβολής και Στήριξης των Ελληνικών Προϊόντων και Υπηρεσιών και της εφημερίδας Οικολογία και Περιβάλλον.
Εξωτερικοί σύνδεσμοι
Κατηγορία:Πρόεδροι Παρατάξεων Περιφέρειας Κεντρικής Μακεδονίας Κατηγορία:Περιφερειακοί Σύμβουλοι Κεντρικής Μακεδονίας Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Πολιτικοί του ΠΑΣΟΚ
Μαρινιανά Ρεθύμνης
Τα Μαρινιανά είναι οικισμός της Τοπικής Κοινότητος Λιβαδίων του Δήμου Μυλοποτάμου στην Περιφερειακή Ενότητα Ρεθύμνης της Κρήτης, σε υψόμετρο 591 μέτρα. Απέχει 47 χλμ. Α.-ΝΑ. από το Ρέθυμνο (μέσω Πάνορμο) και 20 χλμ. ΝΑ. από το Πέραμα (έδρα του δήμου). Το χωριό είναι κτισμένο δίπλα και νότια των Λιβαδιών ενώ νοτιοανατολικά του και σε απόσταση 3 χλμ. είναι τα Ζωνιανά. Σύμφωνα με την τοπική παράδοση η ονομασία του προέρχεται από το όνομα Μαρής που ήταν το επώνυμο των πρώτων κατοίκων του. Ως ξεχωριστός οικισμός αναφέρεται επίσημα το 1940 να απογράφεται στην τότε κοινότητα Λιβαδίων. Σύμφωνα με το σχέδιο Καλλικράτης, μαζί με τα Λιβάδια και την Κράνα αποτελούν την τοπική κοινότητα Λιβαδίων που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 65 κατοίκους.
Παραπομπές
Κατηγορία:Δήμος Μυλοπόταμου Κατηγορία:Χωριά του νομού Ρεθύμνης
Κοραντέν Τολισό
Προερχόμενος από τις ακαδημίες της Λυόν, πραγματοποίησε το ντεμπούτο του για το κλαμπ το 2013, με το οποίο αγωνίστηκε σε 160 αγώνες, σκοράροντας 29 φορές. Ανακηρύχθηκε μέλος της ομάδας της σαιζόν για το Γιουρόπα Λιγκ 2016-17. Το καλοκαίρι του 2017 αποκτήθηκε από την Μπάγερν Μονάχου για 41,5 εκατομμύρια ευρώ, ποσό ρεκόρ για γερμανικό σύλλογο.
Ο Τολισό έχει αγωνιστεί στις νεανικές εθνικές ομάδες της Γαλλίας και πραγματοποίησε το ντεμπούτο του με την εθνική αντρών το 2017. Ήταν μέλος της ομάδας η οποία κατέκτησε το Μουντιάλ 2018. Αγωνίστηκε στον τελικό ως αλλαγή του Μπλαιζ Ματουιντί στο 73ο λεπτό.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Ολιμπίκ Λιονναί Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Ευρωπαϊκού Πρωταθλήματος 2020
Ταϊγιουάν
Η Ταϊγιουάν (κινεζικά: 太原) είναι πόλη της Κίνας. Βρίσκεται στο κέντρο της επαρχίας Σανσί και είναι η πρωτεύουσα της. Η πόλη έχει πληθυσμό 3.154.157 κατοίκων, και είναι η 26η μεγαλύτερη πόλη της Κίνας κατά την απογραφή του 2010. Η πόλη διαρρέεται από τον ποταμό Φενχέ που πηγάζει από ένα βουνό κοντά στην πόλη. Στην πόλη υπάρχει καθολική εκκλησία, και η πόλη, όπως κάθε άλλη μεγαλούπολη στην Κίνα, έχει υποδιαιρέσεις. Μερικές από αυτές είναι η Σικουτσουάνγκ, η Γουανμπαιλίν, η Γινγκτσέ και άλλες.
Εξωτερικοί σύνδεσμοι
Κατηγορία:Πόλεις της Κίνας
Χοβντ
Το Χοβντ (μογγολικά: Ховд) είναι πόλη στην Μογγολία.
Γεωγραφία
Βρίσκεται στην βορειοδυτική Μογγολία. Γενικά η πόλη, βρίσκεται αρκετά μακριά από την πρωτεύουσα Ουλάν Μπατόρ. Η πόλη έχει 28.601 κατά την μογγολική απογραφή πληθυσμό το 2008, γεγονός που την καθιστά ως την 7η μεγαλύτερη πόλη της Μογγολίας. Είναι η πρωτεύουσα του ομώνυμου Μογγολικού αιμάγκ Κχοβντ. Η πόλη διαθέτει αεροδρόμιο, και σε έναν κοντινό λόφο στην πόλη είναι ζωγραφισμένο το εθνόσημο της Μογγολίας. Επίσης το Χοβντ και η Δυτική Μογγολία έχουν μια ώρα διαφορά από την Ουλάν Μπατόρ. Έτσι, η Δυτική Μογγολία χρησιμοποιεί την ζώνη ώρας UTC+7 (θερινή +8), ενώ η υπόλοιπη Μογγολία χρησιμοποιεί την ζώνη ώρας UTC+8 (θερινή +9).
Κατηγορία:Πόλεις της Μογγολίας
Μανίκι καλαθοσφαίρισης
δεξιά|μικρογραφία| Ο [[Άλεν Άιβερσον (#3) με μανίκι καλαθοσφαίρισης σε έναν αγώνα των Ντένβερ Νάγκετς απέναντι στους Γκόλντεν Στέιτ Ουόριορς .]] Ένα μανίκι καλαθοσφαίρισης, όπως το βραχιολάκι, είναι ένα αξεσουάρ που φορούν ορισμένοι μπασκετμπολίστες. Κατασκευασμένο από νάιλον και σπάντεξ, εκτείνεται από τον δικέφαλο έως τον καρπό. Μερικές φορές ονομάζεται μανίκι σκοπευτή ή μανίκι βραχίονα.
Προέλευση
Ο Άλεν Άιβερσον άρχισε να χρησιμοποιεί μπασκετικό μανίκι κατά τη διάρκεια της περιόδου 2000-01 λόγω θυλακίτιδας στον δεξιό αγκώνα του. Στη συνέχεια, οι θαυμαστές φορούσαν το μανίκι ως δήλωση μόδας, και μέχρι το 2008, τα μανίκια ήταν τα πιο δημοφιλή είδη μη ένδυσης που πωλούνταν από το πρωτάθλημα, σύμφωνα με έναν εκπρόσωπο του NBA Στορ. Άλλοι παίκτες, όπως οι Ρέι Άλεν, Βινς Κάρτερ, Ράσελ Ουέστμπρουκ, Κρις Πωλ, Καρμέλο Άντονι, Ντουάιτ Χάουαρντ, Πολ Πιρς, Τζον Ουόλ, Κάιρι Ίρβινγκ, Ντουέιν Γουέιντ, Πολ Τζορτζ, Κόμπε Μπράιαντ, και Λεμπρόν Τζέιμς έχουν φόρεσει και αυτοί μανίκια.
Ο Άιβερσον συνέχισε να φοράει το μπασκετικό μανίκι του πολύ καιρό μετά την επούλωση του αγκώνα του. Ορισμένοι παίκτες πιστεύουν ότι η ήπια συμπίεση που παρέχει βοηθάει στο να διατηρεί το χέρι τους ζεστό και βελτιώνει την κυκλοφορία. Αν και ορισμένες μελέτες δείχνουν βελτιωμένη κυκλοφορία και μειωμένο πόνο, δεν έχει υπάρξει καμία οριστική μελέτη σχετικά με τη χρήση μανικιών καλαθοσφαίρισης. αριστερά|μικρογραφία| Ο Κόμπι Μπράιαντ φορώντας μπασκετικό μανίκι κατά τη διάρκεια ενός διεθνούς αγώνα.
Βιβλιογραφικές αναφορές
Κατηγορία:Αθλητική ένδυση Κατηγορία:Μανίκια Κατηγορία:Εξοπλισμός καλαθοσφαίρισης Κατηγορία:Σελίδες με μη επιθεωρημένες μεταφράσεις
Καστελαμάρε ντελ Γκόλφο
Το Καστελαμάρε ντελ Γκόλφο (Castellammare del Golfo, προφέρεται στα ιταλικά ως: [kaˌstɛllamˈmaːre del ˈɡolfo]) (λατινικά: Emporium Segestanorum ή Emporium Aegestensium) είναι πόλη και δήμος στην επαρχία Τράπανι της Σικελίας. Το όνομα μπορεί να μεταφραστεί ως "Θαλάσσιο Φρούριο στον Κόλπο", που προέρχεται από το μεσαιωνικό φρούριο στο λιμάνι. Ο κοντινός υδάτινος κόλπος παίρνει το όνομά του από την πόλη και είναι γνωστό ως "Κόλπος του Καστελαμάρε".
Με κατεύθυνση προς τα πάνω από τη μαρίνα/λιμάνι του που ονομάζεται "Cala Marina", υπάρχουν πολλά εστιατόρια και μπαρ, με το πολεοδομικό σχέδιο να αποτελείται από σκαλοπάτια και ελικοειδή δρόμους που οδηγούν στην Πιάτσα Πετρόλο προς μία κατεύθυνση ή προς τους κύριους κεντρικούς κήπους, όπου βρίσκεται το κέντρο της πόλης με πολλά καταστήματα, καφετέριες και εστιατόρια. Ο κεντρικός δρόμος ονομάζεται Κόρσο Γκαριμπάλντι. Το Καστελαμάρε ντελ Γκόλφο έχει περιγραφεί ότι πιθανώς έχει την πιο όμορφη χερσόνησο σε όλη τη Σικελία.
Ιστορία
Σύμφωνα με αναφορές ιστορικών και γεωγράφων όπως ο Πτολεμαίος, ο Διόδωρος ο Σικελός και ο Στράβωνας, το Καστελαμάρε ντελ Γκόλφο γεννήθηκε ως "Εμπόριουμ Σετζεστανόρουμ" (Emporium Segestanorum), το οποίο ήταν λιμάνι της Σετζέστα, μια κοντινή πόλη που μοιραζόταν τις ίδιες επιδρομές μέχρι την πτώση της. Οι Άραβες εισέβαλαν στο Καστελαμάρε ντελ Γκόλφο από το 827 μ.Χ., και το ονόμασαν «Al Madarig», που σημαίνει «Τα Σκαλοπάτια», πιθανότατα λόγω ενός ανηφορικού απότομου δρόμου που οδηγεί από το λιμάνι στην περιοχή του οχυρού προμαχώνα. Ήταν οι Άραβες που έχτισαν για πρώτη φορά το φρούριο του κάστρου, το οποίο αργότερα επεκτάθηκε από τους Νορμανδούς. Το κτίριο υψώθηκε σε μια βραχώδη προεξοχή κοντά στη θάλασσα, που συνδέονταν με την ηπειρωτική χώρα με μια ξύλινη κινητή γέφυρα.
Το Καστελαμάρε ντελ Γκόλφο έγινε ευρέως γνωστό κατά τον 20ο αιώνα, καθώς αποτέλεσε την γενέτειρα πολλών προσωπικοτήτων της Ιταλο-Αμερικανικής Μαφίας, συμπεριλαμβανομένων των Σεμπαστιάνο ΝτιΓκαετάνο, Σαλβατόρε Μαραντζάνο, Στέφανο Μαγκαντίνο, Βίτο Μπονβέντρε, Τζον Ταρταμέλλα και Τζόζεφ Μπονάνο, οι οποίοι ενέπλακησαν στον διαβόητο πόλεμο του Καστελαμαρέζε με την αντίπαλη συμμορία του Τζο Μασερία για τον έλεγχο του υποκόσμου της Νέας Υόρκης.
Τις τελευταίες δεκαετίες το Καστελαμάρε ντελ Γκόλφο έχει γίνει σημαντικός τουριστικός προορισμός καθώς βρίσκεται σε βολική τοποθεσία μεταξύ του Παλέρμο και του Τράπανι.
Εξωτερικοί σύνδεσμοι
Κατηγορία:Πόλεις της Σικελίας Κατηγορία:Δήμοι της Επαρχίας του Τράπανι
Ανοιχτά Βαλκάνια
Tα Ανοιχτά Βαλκάνια (Οpen Balkan) (Ballkani i Hapur, Отворен Балкан, Отворени Балкан) είναι μια οικονομική και πολιτική ζώνη τριών κρατών μελών στα Βαλκάνια, της Αλβανίας, της Βόρειας Μακεδονίας και της Σερβίας. Η ζώνη έχει συνολική έκταση 131.935 τετραγωνικά χιλιόμετρα και εκτιμάται ότι ο συνολικός πληθυσμός είναι σχεδόν 12 εκατομμύρια. Οι επίσημες γλώσσες είναι τα αλβανικά, τα σλαβομακεδονικά και τα σερβικά. Τα διοικητικά της κέντρα είναι οι πόλεις Βελιγράδι, Σκόπια και Τίρανα. Με τη δημιουργία της ζώνης, και τα τρία κράτη μέλη στοχεύουν στην αύξηση του εμπορίου και της συνεργασίας καθώς και στη βελτίωση των διμερών σχέσεων.
Η ιδέα των Ανοιχτών Βαλκανίων (προηγουμένως γνωστή ως Μίνι-Σένγκεν) ήρθε στις αρχές της δεκαετίας του 1990. Αναφέρθηκε για πρώτη φορά ως οικονομική περιοχή μεταξύ αυτών των χωρών της Βαλκανικής χερσονήσου. Τα σχέδια εγκαταλείφθηκαν τελικά λόγω των Γιουγκοσλαβικών Πολέμων. Τα πρώτα σημάδια του Open Balkan εμφανίστηκαν το 2018 ως τρόπος βελτίωσης των πολιτικών σχέσεων. Την ιδέα της περιοχής έφερε ο Έντι Ράμα στο Βερολίνο όταν τη συζήτησε με τα ενδιαφερόμενα έθνη. Ο Ράμα πήρε την ιδέα του πρώην πρωθυπουργού της Αλβανίας Φάτος Νάνο.
Κτηνίατρος
δεξιά|μικρογραφία|Ένας κτηνίατρος χειρουργεί μια γάτα. Ο κτηνίατρος είναι επαγγελματίας ιατρός που μπορεί να ειδικευτεί στην θεραπεία ασθενειών, διαταραχών και τραυματισμών στα ζώα, καθώς επίσης στη διεξαγωγή επιδημιολογικών ερευνών και προγραμμάτων επιτήρησης μεταδιδόμενων ασθενειών σε πληθυσμούς, στην πρόληψη εξάπλωσης ασθενειών και ζωονόσων και τον έλεγχο τροφίμων.
Περιγραφή
Σε πολλές χώρες, η τοπική ονοματολογία για τον κτηνίατρο είναι ρυθμισμένος και προστατευόμενος όρος, που σημαίνει ότι το κοινό χωρίς τα απαραίτητα πτυχία και/ή άδειες δεν μπορούν να εκτελέσουν το επάγγελμα. Σε πολλές περιπτώσεις, οι εργασίες του κτηνιάτρου περιορίζονται μόνο σε εγγεγραμμένους κτηνιάτρους. Στο Ηνωμένο Βασίλειο και άλλες περιοχές η θεραπεία των ζώων μπορεί να εκτελεστεί μόνο από εγγεγραμμένους κτηνιάτρους (με ορισμένες εξαιρέσεις όπως οι παρακτηνιατρικοί εργαζόμενοι) και είναι παράνομο για κάποιον που δεν έχει τα απαραίτητα προσόντα να συνταγογραφήσει θεραπεία ή να αποκληθεί ως έτσι.
Ανοιχτά Βαλκάνια
Το Open Balkan υιοθετεί το δεύτερο μοντέλο, δηλαδή της δυνατότητας ελεύθερης μετανάστευσης και διακίνησης αγαθών μεταξύ των Κρατών Μελών και όχι της απρόσκοπτης μετακίνησης μεταξύ συνόρων, χωρίς επίδειξη εγγράφων ταυτοποίησης
Κτηνίατρος
Περιγραφή
Οι περισσότεροι κτηνίατροι δουλεύουν σε κλινικές. Οι κτηνίατροι μπορεί να δέχονται ζώα όλων των ειδών, ενώ άλλοι μπορεί να ειδικεύονται σε συγκεκριμένο είδος ζώων, ή ακόμη και σε συγκεκριμένο είδος ιατρικής, όπως το χειρουργείο, η δερματολογία και η εσωτερική ιατρική. Όπως και με τους άλλους ιατρούς, οι κτηνίατροι αντιμετωπίζουν ηθικές αποφάσεις για την φροντίδα των ασθενών τους.
Ανοιχτά Βαλκάνια
Σκοπός
Ο σκοπός του Open Balkan είναι να παρέχει περισσότερες ευκαιρίες για εμπόριο, ανταλλαγές φοιτητών και να ενθαρρύνει την ένταξη στην ΕΕ στα κράτη μέλη, μεταξύ άλλων. Οι πολίτες των κρατών μελών θα χρειάζονται μόνο ένα δελτίο ταυτότητας για να επισκεφθούν άλλα κράτη μέλη, εξοικονομώντας χρόνο στα σημεία διέλευσης των συνόρων. Αυτή η οικονομική ζώνη προετοιμάζει τις χώρες να γίνουν μέλη της Ευρωπαϊκής Ένωσης. Σε αυτή την ένωση, τα αγαθά και τα κεφάλαια μεταξύ αυτών των χωρών θα ρέουν πιο γρήγορα και θα εξοικονομούνται περισσότερες από 30 εκατομμύρια ώρες περνώντας τα σύνορα αυτών των τριών χωρών κάθε χρόνο. Η εκτίμηση των Παγκόσμιας Τράπεζας βλέπει πως θα εξοικονομηθούν $3,2 δις, εκ των οποίων, σύμφωνα με τον Πρόεδρο Βούτσιτς, η Σερβία θα εξοικονομήσει τουλάχιστον $1,5 δις.
Κτηνίατρος
Ειδικότητες
Η κτηνιατρική επιστήμη έχει εξελιχθεί πολύ τις τελευταίες δεκαετίες. Πολλές φορές η συσσωρευμένη γνώση και οι όλο και περισσότερο εκλεπτυσμένες τεχνικές οδήγησε στη δημιουργία ειδικοτήτων. Οι κτηνίατροι μπορούν πλέον να διαλέξουν να εξειδικευτούν σε πάνω απο 20 τομείς, όπως για παράδειγμα στην αναισθησιολογία, στην εντατική θεραπεία καθώς επίσης και στη χειρουργική, τα εξωτικά ζώα και την επιδημιολογία. Η διαδικασία για να λάβει ένας κτηνίατρος τον τίτλο μιας ειδικότητας απαιτεί πολλά χρόνια πολύωρων σπουδών και επιπρόσθετης πρακτικής υπό την επίβλεψη εξειδικευμένων κτηνιάτρων. Στην Ευρώπη ο οργανισμός που αξιολογεί τους κτηνιάτρους και εκδίδει τους τίτλους ειδικότητας είναι το Ευρωπαικό Συμβούλιο Κτηνιατρική Ειδίκευσης (European Board of Veterinary Specialization, EBVS® ), ενώ στην Αμερική το Αμερικανικό Συμβούλιο Κτηνιατρικών Ειδικοτήτων (American Board of Veterinary Specialties, ABVS ).
Παραπομπές
Κατηγορία:Κτηνιατρική
Ανοιχτά Βαλκάνια
Σκοπός
Στις 29 Ιουλίου 2021, οι Βούτσιτς, Ράμα και Ζάεφ συμμετείχαν στο φόρουμ για την περιφερειακή οικονομική συνεργασία στα Σκόπια, όπου υπέγραψαν συμφωνίες για τη διακίνηση αγαθών, την πρόσβαση στην αγορά εργασίας και τη συνεργασία για την προστασία από καταστροφές. Συμφωνήθηκε η αμοιβαία αποδοχή των πτυχίων και των προσόντων εργασίας, καθιστώντας το εργατικό δυναμικό πιο ευέλικτο και διαθέσιμο και έτσι προσελκύοντας περισσότερες επενδύσεις. Στο πλαίσιο της πρωτοβουλίας, πραγματοποιήθηκε επίσης ένα περιφερειακό οικονομικό φόρουμ στο οποίο συμμετείχαν περίπου 350 εταιρείες, κυρίως από αυτές τις τρεις χώρες αλλά και από την ευρύτερη περιοχή.
Απογοητευμένοι με τις καθυστερήσεις στην ένταξη των χωρών τους στην ΕΕ, οι τρεις Βαλκάνιοι ηγέτες υπέγραψαν συμφωνίες για το άνοιγμα των εθνικών τους συνόρων μεταξύ των πολιτών και των προϊόντων τους από την 1η Ιανουαρίου 2023 χωρίς περιορισμούς.
Κράτη Μέλη
Το Open Balkan περιλαμβάνει σήμερα τρία κράτη μέλη, την Αλβανία, τη Βόρεια Μακεδονία και τη Σερβία.
Δυνητικά κράτη μέλη
Τρία πιθανά μέλη είναι η Βοσνία και Ερζεγοβίνη, το Μαυροβούνιο και το Κόσοβο.
Στις 4 Σεπτεμβρίου 2020, το Κόσοβο συμφώνησε να ενταχθεί στη Μίνι Σένγκεν ως μέρος των συμφωνιών οικονομικής εξομάλυνσης του Κοσόβου και της Σερβίας, αλλά μέχρι στιγμής δεν έχει υπογράψει καμία συμφωνία με τις τρεις ιδρυτικές χώρες, ενώ διακηρύττει αντίθετο στην όλη πρωτοβουλία.
Ο Πρόεδρος του Μαυροβουνίου, Μίλο Τζουκάνοβιτς, δήλωσε ότι το Μαυροβούνιο είναι προσηλωμένο στις περιφερειακές πρωτοβουλίες και θα συμμετάσχει στις συνομιλίες των Ανοιχτών Βαλκανίων την επόμενη περίοδο και θα συμβάλει στην επίτευξη της ευρωπαϊκής ολοκλήρωσής της περιοχής των Δυτικών Βαλκανίων στο εγγύς μέλλον. «Αυτό σημαίνει ότι πιστεύουμε ακράδαντα ότι οι περιφερειακές πρωτοβουλίες είναι μια μεγάλη ευκαιρία για την οικοδόμηση εμπιστοσύνης και, σε αυτή τη βάση, για την επίτευξη συνεργασίας που θα συμβάλει στην ανάπτυξη της περιοχής στο σύνολό της». Πρόσθεσε ότι το Μαυροβούνιο είναι έτοιμο να φιλοξενήσει μερικές από τις μελλοντικές συναντήσεις. «Κάθε χώρα μας θέλει να είναι μέρος της ΕΕ, αλλά όλες θέλουν να εξευρωπαϊσουν την κοινωνία τους και να διασφαλίσουν ότι οι άνθρωποι στην περιοχή μας αποτελούν μέρος των ευρωπαϊκών αξιών. Αυτή είναι η πρωταρχική ευθύνη όλων των κυβερνήσεών μας. Όλες οι πρωτοβουλίες έχουν πολύ μεγαλύτερη σημασία όταν γνωρίζουμε ότι οδηγούν στην επίτευξη προτύπων που θα ανοίξουν το δρόμο για την ένταξη στην ΕΕ.» Αλλά το Μαυροβούνιο επικεντρώνεται περισσότερο στην ένταξη στην ΕΕ.
Οικονομία
Αν η κοινή αγορά είχε ήδη θεσμοθετηθεί το 2020, το ΑΕΠ αυτών των χωρών μαζί θα ήταν 80,027 δισεκατομμύρια δολάρια, το ΑΕΠ ΜΑΔ θα ήταν 207,326 δισεκατομμύρια δολάρια. Το 2020, το κατά κεφαλήν ΑΕΠ ήταν 6.256$, το κατά κεφαλήν ΑΕΠ ΜΑΔ θα ήταν 16.658 $. Η Αλβανία και η Βόρεια Μακεδονία θα έίχαν υψηλότερο κατά κεφαλήν ΑΕΠ και ΑΕΠ ΜΑΔ κατά κεφαλήν και το κατά κεφαλήν ΑΕΠ/ΑΕΠ ΜΑΔ της Σερβίας θα μειωνόταν κάπως. Τα τρέχοντα νομίσματα είναι το αλβανικό λεκ, το βορειομακεδονικό δηνάριο και το σερβικό δηνάριο. Οι επίσημες γλώσσες είναι τα αλβανικά, τα σλαβομακεδονικά και τα σερβικά. Πρωτεύουσες είναι το Βελιγράδι, τα Σκόπια και τα Τίρανα. Μερικές άλλες μεγάλες πόλεις είναι η Μπίτολα, το Τσάτσακ, το Δυρράχιο, το Ελμπασάν, η Κορυτσά, το Kραγκούγιεβατς, το Κράλιεβο, το Κρούσεβατς, το Κουμάνοβο, το Λέσκοβατς, το Νις, το Νόβι Σαντ, το Πάντσεβο, το Πρίλεπ, η Σουμπότιτσα, η Σκόδρα, η Βλόρα (Αυλώνας) και το Ζρένιανιν.